Bezpečnosť liekov prehistaminika pre ľudí s histamínovou intoleranciou
Dobrý deň.mám histamínovú intoleranciuaaj keď dodržiavam diétu svrbí ma celé telo.Chcem sa opýtať či lieky ako pragiola brintelix spitomin a aulin súprehistaminika bezpečné. Za odpoveď ďakujem
Dobrý deň.
Ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti.
Pri Vami užívayných liekoch neboli pozorované ťažkosti súvisiace s histamínovou intoleranciou. Je však dôležité vedieť, že pri mnohých liekoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom
Mgr. Barbora Bičanovská